《邵弘远用陈祠部韵赋诗见寄和以荅之 其二》
明代·陶宗仪

青出于蓝分外青，承传世学喜加增。济川舟具帆樯柁，渔海人资网罟罾。

豹管一斑惭浅见，天门八翼会高登。老余待尽南村里，屋上添茅岁岁层。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。